दुनिया का सातवाँ सबसे बड़ा देश जब दुनिया की दुसरी सबसे बड़ी आबादी के साथ अनेकता में एकता के दर्शन कराता है, तो सहसा विश्वास ही नहीं होता। एक लंबे औपनिवेशिक अतीत के बाद आजाद हुए जिस देश को नेहरू का नेतृत्व मिला हो, गाँधी का जुटाया जनसमर्थन मिला हो, पटेल की कूटनीति मिली हो और सर्वपल्ली राधाकृष्णन का दार्शनिक अवदान मिला हो तो उस देश की एक राष्ट्र के तौर पर सततता का रहस्य फिर गहराई से समझ आता है। अपनी तरह का अनूठा पंथनिरपेक्ष देश जब विभिन्न धर्मों की मिट्टी पर सहिष्णुता का सौरभ महकाता है तो उसमें उन शब्दों का महती योगदान होता है जो 14 अगस्त के अंधियारी रात के आख़िरी घंटे में संविधान सभा में सर्वपल्ली राधकृष्णन द्वारा कहे गए-